– Kirkko tekee paljon töitä turvapaikanhakijoiden kanssa, joten varmasti osa kristinuskoon kääntyneistä on tosissaan, mutta meidän on aina selvitettävä kääntyneen hakijan motiivia. Yksi syy kääntymiseen voi olla myös peruste saada turvapaikka Suomesta, Forssell avaa.

Jos kristityksi kääntynyt turvapaikanhakija on vaarassa tulla vainotuksi kotimaassaan uskonnollisista syistä, se voi olla peruste turvapaikan myöntämiseen. Maahanmuuttovirasto pyrkii selvittämään hakuprosessin aikana, onko kristinuskoon kääntyminen tullut lähtömaassa viranomaisten tietoon.

(artikkeli jatkuu alla)

(artikkeli jatkuu alla)

Suomessakin muslimiyhteisö hylkää kääntyneen



Kristityksi kääntyvä turvapaikanhakija saattaa joutua Suomessakin yhteisönsä hylkäämäksi tai jopa pahoinpidellyksi, kertoo kristityiksi kääntyneistä turvapaikanhakijoista kirjoittanut Mari Turunen . Kääntyneet-kirjaansa varten Turunen on haastatellut 31 kristittyä turvapaikanhakijaa.

– Haastattelemieni turvapaikanhakijoiden haastattelussa yhteistä oli hylkäämisen kokemus kääntymisen jälkeen. Sekä suomalainen muslimiyhteisö että turvapaikanhakijoiden yhteisö vastaanottokeskuksessa hylkäävät kristityksi kääntyneen. Omalle pojalle saatetaan todeta, että ”et ole enää poikani, älä ota enää koskaan minuun yhteyttä”. Kääntynyt saatetaan poistaa Facebookista ja yhteydenpito katkaistaan kokonaan.

